laion/Wikipedia-Exotic huggingface dataset:
রল লুইস

রল নিকোলাস লুইস (ইংরেজি: Rawl Lewis; জন্ম: ৫ সেপ্টেম্বর, ১৯৭৪) গ্রেনাডায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৭ থেকে ২০০৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গ্রেনাডা, সাউদার্ন উইন্ডওয়ার্ড আইল্যান্ডস ও উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ-স্পিন বোলিং করতেন রল লুইস। ১৯৯১-৯২ মৌসুম থেকে ২০১০ সাল পর্যন্ত রল লুইসের প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে দূর্দান্ত খেলার স্বীকৃতিস্বরূপ ২০০৬ সালে নিউজিল্যান্ড গমন করার সুযোগ পান। ২৬.৪৩ গড়ে ৩২ উইকেট লাভের পর ২০০৫-০৬ মৌসুমের প্রথম-শ্রেণীর ক্রিকেটে ১৭.৫৪ গড়ে ২৪ উইকেট দখল করেন। রেড স্ট্রাইপ বোল প্রতিযোগিতায় উইন্ডওয়ার্ড আইল্যান্ডসের অধিনায়কত্ব করেছেন। ইংল্যান্ডের ব্যারো ক্রিকেট ক্লাবে খেলেছেন। সমগ্র খেলোয়াড়ী জীবনে পাঁচটিমাত্র টেস্ট ও ছাব্বিশটি একদিনের আন্তর্জাতিকে অংশগ্রহণ করেছেন রল লুইস। ১৭ নভেম্বর, ১৯৯৭ তারিখে পেশাওয়ারে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ২০০৮ তারিখে কেপটাউনে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। পরিসংখ্যানগতভাবে বিশ্বের অন্যতম সর্বাপেক্ষা অকার্যকর টেস্ট বোলার তিনি। ডানহাতে ব্যাট করতেন ও লেগ স্পিনার ছিলেন। তিন টেস্টে অংশ নিয়ে ৯৭.৩ ওভার বোলিং করেন। ৩৮৮ রান খরচ করে মাত্র এক উইকেট পান। এরফলে তার ব্যাটিং গড় দাঁড়ায় ৩৮৮.০০। ফলশ্রুতিতে, টেস্ট ক্রিকেটে সর্বাপেক্ষা বাজে বোলিং গড়ের অধিকারী হন। ১৯৯৮-৯৯ মৌসুমে দক্ষিণ আফ্রিকা গমন করেন। জোহেন্সবার্গ টেস্টে দক্ষিণ আফ্রিকান উইকেট-রক্ষক মার্ক বাউচারকে ব্রায়ানে লারা’র হাতে ক্যাচে বিদেয় করেছিলেন তিনি। ২০০৬ সালে নিউজিল্যান্ডের বিপক্ষে খেলার জন্যে পুনরায় ওয়েস্ট ইন্ডিজ দলে আমন্ত্রণ বার্তা পান। ২০০৭-০৮ মৌসুমে দক্ষিণ আফ্রিকা গমন করেন। ২০০৮ সালে পুনরায় তাকে ওয়েস্ট ইন্ডিজ দলে ভেড়ানো হয়। দক্ষিণ আফ্রিকার বিপক্ষে দ্বিতীয় টেস্টে অংশ নেন। খেলায় তিনি তিন উইকেট পান। এরফলে তার বোলিং গড়ের যথেষ্ট উত্তরণ ঘটে। কিন্তু কেপটাউনে অনুষ্ঠিত ঐ টেস্টে তার দল সাত উইকেটে পরাজয়বরণ করে। ২০০৯ সালে বাংলাদেশের বিপক্ষে খেলার সুযোগ লাভ করেন। দলের প্রধান খেলোয়াড়দের আর্থিক দর কষাকষির কারণে এ সুযোগ পান তিনি। নভেম্বর, ২০১০ সালে ওয়েস্ট ইন্ডিজ ক্রিকেট বোর্ডের অপারেশন্স বিভাগের প্রকল্প কর্মকর্তা হিসেবে নিযুক্ত হন। ক্রিকেট খেলায় থেকে অবসর গ্রহণের পর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্তর্বর্তীকালীন অপারেশন্স টিম ম্যানেজারের দায়িত্ব পালন করেছিলেন। এ প্রতিযোগিতা চলাকালে দলীয় অধিনায়ক ড্যারেন স্যামি ডব্লিউআইসিবির কাছ থেকে খুব কম সহায়তার বিপরীতে তার অসামান্য ভূমিকা পালনের কথা জনসমক্ষে তুলে ধরেন। "WINDIES RECALL FOR BARROW CC BOWLER"। ২০০৭-০৯-২৬ তারিখে মূল থেকে আর্কাইভ করা। সংগ্রহের তারিখ ২০২০-০৩-০৫।  Smith Half-Century Leads South Africa To Victory[স্থায়ীভাবে অকার্যকর সংযোগ] ব্রুস পেয়ারডু ফ্রাঙ্কলিন রোজ ওয়েস্ট ইন্ডিয়ান টেস্ট ক্রিকেটারদের তালিকা ওয়েস্ট ইন্ডিজ ক্রিকেট দলের অধিনায়কদের তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা ইএসপিএনক্রিকইনফোতে রল লুইস (ইংরেজি) ক্রিকেটআর্কাইভে রল লুইস (সদস্যতা প্রয়োজনীয়) (ইংরেজি)
মীরজাদী সেব্রিনা ফ্লোরা

মীরজাদী সেব্রিনা ফ্লোরা একজন বাংলাদেশি রোগতত্ত্ববিদ এবং জনস্বাস্থ্য বিশেষজ্ঞ। তিনি স্বাস্থ্য অধিদপ্তরের অতিরিক্ত মহাপরিচালক (পরিকল্পনা ও উন্নয়ন) ও স্বাস্থ্য অধিদপ্তরের কোভিড-১৯ টিকাবিষয়ক কমিটির সভাপতি হিসেবে দায়িত্ব পালন করছেন। এর পূর্বে তিনি রোগতত্ত্ব, রোগ নিয়ন্ত্রণ ও গবেষণা ইনস্টিটিউটের (আইইডিসিআর) পরিচালক ছিলেন। তিনি ফাউন্ডেশন ফর অ্যাডভান্সমেন্ট অব ইন্টারন্যাশনাল মেডিকেল এডুকেশন অ্যান্ড রিসার্চের ফেলো। ২০২০ সালের ১৩ আগস্ট তিনি স্বাস্থ্য অধিদপ্তরের অতিরিক্ত মহাপরিচালক (পরিকল্পনা ও উন্নয়ন) পদে নিযুক্ত হন। ২০২৩ সালের জানুয়ারিত তাকে বদলি করে জাতীয় প্রতিষেধক ও সামাজিক চিকিৎসা প্রতিষ্ঠানের (নিপসম) পরিচালক পদে নিয়োগ দেওয়া হয়। মীরজাদী ১৯৮৩ সালে ঢাকা মেডিকেল কলেজে ভর্তি হন। ঢাকা মেডিকেল কলেজ থেকে এমবিবিএস ডিগ্রি লাভ করার পর বেশ কিছু প্রতিষ্ঠানে কাজ করেন। পরে জাতীয় প্রতিষেধক ও সামাজিক চিকিৎসা প্রতিষ্ঠান (নিপসম) থেকে রোগতত্ত্বে স্নাতকোত্তর ডিগ্রি লাভ করেন। এরপর তিনি বাংলাদেশ মেডিকেল রিসার্চ কাউন্সিলে সহকারী পরিচালক হিসেবে যোগদান করে তিন বছর গবেষণা করেন। তিনি নিপসমে সহকারী অধ্যাপক হিসেবে যোগদান করেন। পরে কেমব্রিজ বিশ্ববিদ্যালয় থেকে পিএইচডি ডিগ্রি লাভ করেন। মীরজাদী ২০১৬ সালে রোগতত্ত্ব, রোগ নিয়ন্ত্রণ ও গবেষণা ইনস্টিটিউটের পরিচালক হিসেবে নিয়োগ পান। পরিচালক হিসেবে নিয়োগ পাওয়ার পর তিনি বাংলাদেশের বিভিন্ন গুরুত্বপূর্ণ স্থানে মহামারী সৃষ্টিকারী ভাইরাস ও রোগ বিস্তার প্রতিরোধে বিভিন্ন নিরাপত্তা ব্যবস্থা ও গবেষণা করেন। তার তত্ত্বাবাধানে ঢাকার শাহজালাল বিমানবন্দরে জিকা ভাইরাস, মধ্য প্রাচ্যের শ্বাসযন্ত্রের সিন্ড্রোম সম্পর্কিত করোনভাইরাস এবং ২০১৯-২০ সালে করোনাভাইরাসের বৈশ্বিক মহামারী প্রতিরোধে নিরাপত্তা ব্যবস্থা গ্রহণ করা হয়। তার দল ২০১৭ সালে বাংলাদেশে চিকুনগুনিয়া প্রতিরোধে কাজ করেন। তিনি ইন্টারন্যাশনাল এসাসিয়েশন অব দ্য ন্যাশনাল পাবলিক হেল্‌থ ইনস্টিটিউটের সহ-সভাপতি হিসেবেও দায়িত্ব পালন করছেন। "Officers & Staff"। www.iedcr.org। সংগ্রহের তারিখ ২০২১-০৯-১৩।  "অফিসার - রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)"। iedcr.org। সংগ্রহের তারিখ ৫ মার্চ ২০২০।  "স্বাস্থ্যের অতিরিক্ত মহাপরিচালক হলেন মীরজাদী সেব্রিনা ফ্লোরা"। NTV Online। ২০২০-০৮-১৩। সংগ্রহের তারিখ ২০২০-১১-২৪।  প্রতিবেদক, বিশেষ। "মীরজাদি সেব্রিনাকে স্বাস্থ্য অধিদপ্তর থেকে বদলি"। Prothomalo। সংগ্রহের তারিখ ২০২৩-০১-৩১।  "বিজ্ঞানে নারী"। আইস টুডে (ইংরেজি ভাষায়)। ২২ অক্টোবর ২০১৯। সংগ্রহের তারিখ ৫ মার্চ ২০২০।  "Executive Board, IANPHI"। ianphi.org (ইংরেজি ভাষায়)। সংগ্রহের তারিখ ৫ মার্চ ২০২০।  উইকিমিডিয়া কমন্সে মীরজাদী সেব্রিনা ফ্লোরা সংক্রান্ত মিডিয়া রয়েছে।
অনিতা কুপ্পুসামি

অনিতা কুপ্পুসামি হলেন একজন ভারতীয় (তামিল) সঙ্গীতশিল্পী। তিনি মূলত একজন তামিল লোক সঙ্গীত এবং কর্ণাটিক সংগীতশিল্পী। তিনি একই সাথে একজন টিভি হোস্ট।তিনি নাতুপুরা পট্টুর দ্বারা বিখ্যাত হয়েছেন, যা তামিল লোকসঙ্গীত বা লোকসংস্কৃতির একটি বিশেষ শাখা। অল্প বয়স থেকেই তিনি গায়ক হতে আগ্রহী ছিলেন।গান গাওয়া ছাড়াও তিনি বেশ কয়েকটি টিভি রিয়েলিটি শোতে বিচারক হিসাবে কাজ করেছেন। তিনি রান্নার উপরে কয়েকটি বই লিখেছেন এবং টিভিতে বিভিন্ন রান্নার অনুষ্ঠানে উপস্থিত হয়েছেন। তিনি বেঙ্গালুরুতে জন্মগ্রহণ করেছিলেন এবং মেট্টুপলায়মে বড়ো হয়েছেন। শৈশবকাল থেকেই তিনি সঙ্গীতে আগ্রহী ছিলেন। তাই তিনি সংগীতকে পেশা হিসেবে বেছে নেয়ার ব্যাপারে তাঁর পরিবারকে রাজি করান। তিনি কয়ম্বাটোরের অবিনাশী লিঙ্গম কলেজ থেকে সংগীতে বি.এ. ডিগ্রি অর্জন করেন। তারপর তিনি চেন্নাইয়ের ইউনিভার্সিটি অব মাদ্রাজে যোগদান করেন। সেখান থেকে তিনি কর্ণাটিক সঙ্গীতের উপর এম.এ. ডিগ্রি লাভ করেন। এখানেই পুষ্পবনাম কুপ্পুসামির সাথে তাঁর পরিচয় হয়। তাদের মধ্যে খুব ভাল সম্পর্ক গড়ে ওঠে। তাঁরা বিভিন্ন প্রতিযোগিতা এবং কনসার্টে একসাথে গান গাইতেন। একসময় তাঁদের সম্পর্ক এতই গভীর হয় যে তাঁরা বিবাহ বন্ধনে আবদ্ধ হন। তিনি তাঁর স্বামী পুষ্পবনামের কাছ থেকে তিনি একটি তামিল লোকশিল্প "নাতুপুরা পট্টু" শিখেছিলেন। তাঁর স্বামী হলেন পুষ্পবনাম কুপ্পুসামি। তিনিও একজন গায়ক। এই দম্পতির দুজন কন্যা সন্তান রয়েছে।একজন হলেন পল্লবী আগরওয়াল, যিনি একজন চিকিৎসক এবং অন্যজন হলেন মেহা। অনিতা কুপ্পুসামি ২০১৩ সালের সেপ্টেম্বরে সর্বভারতীয় আন্না দ্রাবিড় মুনেত্র কড়গম বা এআইডিএমকে রাজনৈতিক দলে যোগ দেন। অনিতার মূল দৃষ্টি ছিল তামিল লোকশিল্প, "নাতুপুরা পট্টু" তে। তাঁর স্বামী পুষ্পবনম কুপ্পুসামির সাথে তিনি যৌথভাবে ভারতে এবং বিদেশে প্রায় ৩,০০০ কনসার্টে গান গেয়েছেন। তিনি তাঁর গানের মাধ্যমে এইডস, যৌতুক, ধূমপান, মদ্যপান ইত্যাদির কুফল; নারী-শিশু হত্যা, শিশুশ্রমের বিরুদ্ধে সচেতনতা; এবং নারী শিক্ষা এবং শিশুদের বুকের দুধ খাওয়ানোর গুরুত্বের বিষয়ে সচেতনতা সহ সার্বিক সামাজিক সচেতনতা বৃদ্ধির জন্য কাজ করেছেন। প্রথমদিকে তাঁর লক্ষ্য ছিল মূলধারার নেপথ্য সঙ্গীতশিল্পী (প্লে-ব্যাক গায়ক) হয়ে ওঠা। তবে কনসার্টের জন্য তার ঘন ঘন ভ্রমণের কারণে তিনি নেপথ্য সঙ্গীতে (প্লে-ব্যাক গানে) মনোনিবেশ করতে পারেননি। বিভিন্ন কনসার্ট ছাড়া তিনি মূলত লোকসঙ্গীত এবং নেপথ্য সঙ্গীত (প্লেব্যাক গান) গেয়েছেন। মান্নু মানক্কধু মন ভাসম মান ওসাই কারিশাল মান সোলাম বেধাইকাইলে মেহাম কারুক্কুধাদি কালথু মেদু উরক্কুরুভি গ্রামাথু গীতম কাট্টুমল্ল আদিয়াথি ডান্স ডান্স ওথাইয়াদিপ্পাধাইয়িলে থানজভুরু মান্নেদুথু নট্টুপ্পুরা মনাম "AIADMK gets six popular faces"। The New Indian Express। ২০২০-০২-০৪ তারিখে মূল থেকে আর্কাইভ করা। সংগ্রহের তারিখ ২০১৬-১২-০৩।  "Transcending boundaries"। The Hindu। ২০২০-০২-০৪ তারিখে মূল থেকে আর্কাইভ করা। সংগ্রহের তারিখ ২০১৬-১২-০৩।  "AIADMK welcomes newcomers"। The Hindu। ৩ সেপ্টেম্বর ২০১৩। ৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০১৭-০৫-১৭।  "My First Break – Anitha Kuppusamy"। The Hindu। ২০২০-০২-০৪ তারিখে মূল থেকে আর্কাইভ করা। সংগ্রহের তারিখ ২০১৬-১২-০৩।
জাতীয় প্রতিষেধক ও সামাজিক চিকিৎসা প্রতিষ্ঠান

জাতীয় প্রতিষেধক ও সামাজিক চিকিৎসা প্রতিষ্ঠান (নিপসম) স্বাস্থ্য ও পরিবার কল্যাণ মন্ত্রণালয়ের আওতাধীন বাংলাদেশের একটি জনস্বাস্থ্য প্রতিষ্ঠান। ১৯৯০ সাল থেকে প্রতিষ্ঠানটি ইনস্টিটিউট স্কুল অব পাবলিক হেলথ অ্যাসোসিয়েশন এবং এশিয়া প্যাসিফিক কনসোর্টিয়াম ফর পাবলিক হেলথের সদস্যভুক্ত। ১৯৭৪ সালে শেখ মুজিবুর রহমানের উদ্যোগে ঢাকার মহাখালীতে নিপসম প্রতিষ্ঠিত হয়। এর শিক্ষা কার্যক্রম চালু হয় ১৯৭৮ সাল থেকে। প্রতিষ্ঠানের পরিচালক প্রতিষ্ঠানটির প্রশাসনিক শীর্ষ আধিকারিক। এছাড়া নিপসমে ১২টি বিভাগের বিভাগীয় প্রধানগণ স্ব স্ব বিভাগের শিক্ষা ও প্রশাসনের প্রধান হিসেবে দায়িত্ব পালন করেন। জনস্বাস্থ্য বিষয়ক প্রতিষ্ঠানটির লক্ষ্য চারটি। ১. শিক্ষাদান, ২. প্রশিক্ষণ, ৩. গবেষণা ও ৪. পরামর্শ প্রদান। ২০২০ সালের ফেব্রুয়ারি পর্যন্ত প্রতিষ্ঠানটি ১২টি বিভাগে শিক্ষাদান করে থাক যার মধ্যে রয়েছে, জীব পরিসংখ্যান, কমিউনিটি মেডিসিন, চিকিৎসা কীটতত্ত্ব, রোগতত্ত্ব, পরিবেশ ও পেশাগত স্বাস্থ্য, স্বাস্থ্য শিক্ষা, মাতৃ ও শিশু স্বাস্থ্য, অনুজীববিদ্যা, পুষ্টিবিজ্ঞান ও প্রাণরসায়ন, জনশক্তি, জনস্বাস্থ্য ও হাসপাতাল ব্যবস্থাপনা এবং পরজীবীবিদ্যা। প্রতিষ্ঠানটিতে ৯টি বিষয়ে এমপিএইচ(১৮ মাস মেয়াদী) এবং একটি বিষয়ে এমফিল কোর্স(২৪ মাস মেয়াদী) চালু আছে। বঙ্গবন্ধু শেখ মুজিব মেডিকেল বিশ্ববিদ্যালয়ের ফ্যাকাল্টি অব মেডিকেল অ্যান্ড সোশ্যাল সায়েন্স বিভাগটি ১৯৯৯ সালে আলাদা করে এই প্রতিষ্ঠানের আওতাভূক্ত করা হয়। নিপসম ১৯৭৮ সালে ক্যালিফোর্নিয়া বিশ্ববিদ্যালয় ও ১৯৮২ সালে লিভারপুল বিশ্ববিদ্যালয় কর্তৃক নিসৃষ্ঠ প্রতিষ্ঠান হিসেবে গণ্য হয়। ২০০৬ সাল থেকে প্রতিষ্ঠানটি বিশ্ব স্বাস্থ্য সংস্থার সহযোগী কেন্দ্র হিসেবে পরিগণিত হচ্ছে। জার্নাল অব প্রিভেন্টিভ এন্ড সোশ্যাল মেডিসিন (ISSN 1012-8697) নিপসমের ষাণ্মাসিক গবেষণা প্রকাশনা। "About – NIPSOM" (ইংরেজি ভাষায়)। ২০২১-০২-০৭ তারিখে মূল থেকে আর্কাইভ করা। সংগ্রহের তারিখ ২০২০-০৮-০৫।  "ডা. বায়জীদ খুরশীদ রিয়াজের পিএইচডি ডিগ্রি অর্জন"। দৈনিক যুগান্তর। সংগ্রহের তারিখ ২০২০-০৮-০৫।  বায়েজীদ আকতার (২০১২)। "নিপসম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "ADMINISTRATION – NIPSOM" (ইংরেজি ভাষায়)। ২০২১-০২-০১ তারিখে মূল থেকে আর্কাইভ করা। সংগ্রহের তারিখ ২০২০-০৮-০৫।  "Journal of preventive and social medicine: JOPSOM: a bi-annual..."। ResearchGate (ইংরেজি ভাষায়)। সংগ্রহের তারিখ ২০২০-০৮-০৫।
বেইরা

বেইরা হল স্কটিশ পুরাণে উল্লিখিত শীতকালের ব্যক্তিরূপ তথা সকল দেবদেবীর মা ক্যালিয়াক ভেউর-এর একটি নাম। নামটি দিয়েছিলেন বিংশ শতাব্দীর লোককথাবিদ ডোনাল্ড আলেকজান্ডার ম্যাকেঞ্জি। তিনি কেল্টীয় সৃষ্টি অতিকথাগুলির একটির (যেটিতে সচরাচর স্থানীয় ভূমিরূপগুলি উল্লিখিত হয়েছে) সঙ্গে যুক্ত এবং গ্রিক পুরাণের গেইয়া এবং নর্স পুরাণের জর্ডের সমতুল্য ভূমিকা পালন করতেন। ম্যাকেঞ্জির মতে, বেইরা ছিলেন একজন একচক্ষু দানবী। তাঁর চুল ছিল সাদা, গাত্রবর্ণ ছিল গাঢ় নীল এবং দাঁত ছিল মরিচা-বর্ণের। একটি জাদু হাতুড়ি দিয়ে তিনি স্কটল্যান্ডের পাহাড়-পর্বত নির্মাণ করেন এবং নিজের অমনোযোগী দাসী নেসাকে একটি নদীতে পরিণত করেন। সেই নদীর বাঁধ ভেঙে একটি হ্রদ সৃষ্টি হয়, যেটি লক নেস নামে পরিচিত। বেন নেভিস ছিল তাঁর "পর্বত সিংহাসন"। বছরের দীর্ঘতম রাত্রিটি ছিল শীতের রানির রাজত্বের সমাপ্তিকাল। মনে করা হত, সেই সময় তিনি যৌবনকূপের কাছে আসতেন এবং সেই জাদু-জল পান করে প্রতিদিন তরুণতর হতে শুরু করতেন। ব্ল্যাক অ্যানিস ক্যালিয়াক Mackenzie, Donald Alexander (1917) "Beira, Queen of Winter" in Wonder Tales from Scottish Myth and Legend টেমপ্লেট:কেল্টীয় পুরাণ (স্কটিশ)
মাহমুদ আস-সারখী

সাইয়্যিদ মাহমুদ আস-সারখী আল-হাসানী (আরবি: السيد محمود الحسني الصرخي; জন্ম: ১৯৬৪) একজন ইরাকি শিয়া স্কলার। তিনি গ্র্যান্ড আয়াতুল্লাহ মোহাম্মদ সাদেক আল সদর এবং আলী আল-সিস্তানির অধীনে ইরাকের নাজাফের মাদ্রাসায় অধ্যয়ন করেছেন। [ উদ্ধৃতি প্রয়োজন ] মাহমুদ আল-সরখী আল-হাসানী ১৯৬৪ সালে বাগদাদে জন্মগ্রহণ করেছিলেন। তার পরিবার তার শেকড় হাসান ইবনে আলীর কাছে আবিষ্কার করে । তিনি তাঁর পিতার কাছে বড় হয়েছিলেন, ছোটবেলা থেকেই বিজ্ঞান বিষয়ক বইয়ের প্রতি তার আগ্রহ ছিল। তিনি নিজ শহরে প্রাথমিক ও মাধ্যমিক বিদ্যালয় শেষ করেছেন। তিনি অত্যন্ত স্মার্ট ছাত্র ছিলেন এবং তিনি বাগদাদের ইঞ্জিনিয়ারিং কলেজে সিভিল বিভাগে অধ্যায়ন করেন ও ১৯৮৭ সালে তিনি স্নাতক হন। তাঁর শিক্ষাবর্ষের সময়, তিনি ধর্মীয় বিজ্ঞানের খুব আগ্রহী ছিলেন, তাই তিনি বাগদাদের ছোট ছোট মসজিদে সেগুলি অধ্যয়ন শুরু করেছিলেন। আনুষ্ঠানিকভাবে, তিনি ১৯৯৪ সালে নাজাফের বৈজ্ঞানিক কেন্দ্র হাউজায় ধর্মীয় বিজ্ঞান অধ্যয়ন করেছিলেন। তত্ক্ষণাত্, তিনি গ্র্যান্ড আয়াতুল্লাহ সাইয়েদ মোহাম্মদ আল-সদরের পরিচালিত হাওজায় যোগ দেন। প্রথম থেকেই, তিনি আল-সদর দ্বারা হাওজার অন্যতম স্মার্ট শিক্ষার্থী হিসাবে স্বীকৃতি পেয়েছিলেন এবং তিনি তাকে বাহিত আল_খারিজে (গ্র্যান্ড আয়াতুল্লাহর পদমর্যাদার আগে ধর্মীয় শিক্ষার্থীদের জন্য সর্বোচ্চ শ্রেণি) যোগদানের জন্য ডেকেছিলেন মারাজি তালিকা বর্তমান মারাজি তালিকা আয়াতুল্লাহ "List of Maraji (Updated) as of 2017"। ১৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  List Of Maraji Archived (2010) "Official Website"। ১২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "সংরক্ষণাগারভুক্ত অনুলিপি"। ৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  البيانات نسب المرجع الديني السيد محمود الحسني الصرخي مواضيع هامة للمرجع الديني السيد محمود الحسني الصرخي[স্থায়ীভাবে অকার্যকর সংযোগ]
গুরু দত্ত

গুরু দত্ত নামে পরিচিত বসন্ত কুমার শিবশঙ্কর পাদুকোন (৯ জুলাই ১৯২৫ - ১০ অক্টোবর ১৯৬৪) ছিলেন একজন ভারতীয় চলচ্চিত্র পরিচালক, প্রযোজক ও অভিনেতা। তিনি ১৯৫০ ও ১৯৬০-এর দশকে ধ্রুপদী হিন্দি চলচ্চিত্র প্যায়াসা, কাগজ কে ফুল, সাহিব বিবি অউর গুলাম, ও চৌধবিঁ কা চান্দ নির্মাণ করেন। প্যায়াসা ও কাগজ কা ফুল চলচ্চিত্র দুটিকে সর্বকালের সেরা চলচ্চিত্র হিসেবে গণ্য করা হয় এবং টাইম সাময়িকীর "সর্বকালের ১০০ সেরা চলচ্চিত্র তালিকা"য় প্যায়াসা অন্তর্ভুক্ত। ২০০২ সালে সাইট অ্যান্ড সাউন্ড-এর সমালোচক ও পরিচালকদের ভোটেও এটি সেরা ১০০ চলচ্চিত্রের তালিকায় স্থান পায়, যেখানে দত্তকে সর্বকালের সেরা পরিচালক হিসেবে উল্লেখ করা হয়েছে। ২০১০ সালে সিএনএনের "সর্বকালের সেরা ২৫ এশীয় অভিনেতা" তালিকায় তার নাম অন্তর্ভুক্ত হয়। তিনি ১৯৫০-এর দশকে হিন্দি চলচ্চিত্রে গীতধর্মী ও শৈল্পিক চলচ্চিত্র নির্মাণের জন্য এবং ১৯৫৭ সালে প্যায়সা চলচ্চিত্র দিয়ে হিন্দি চলচ্চিত্রের বাণিজ্যধারার প্রসারের জন্য সর্বাধিক খ্যাতি অর্জন করেন। তার পরবর্তী কয়েকটি চলচ্চিত্র কাল্ট খ্যাতি লাভ করে। তার চলচ্চিত্রগুলির পুনঃমুক্তিকালে দর্শকদের নজর কাড়ে, বিশেষ করে জার্মানি, ফ্রান্স ও জাপানে। গুরু দত্ত ১৯২৫ সালের ৯ই জুলাই তৎকালীন ব্রিটিশ ভারতের মাদ্রাজ প্রেসিডেন্সির পাদুকোনে জন্মগ্রহণ করেন। তার প্রকৃত নাম বসন্ত কুমার শিবশঙ্কর পাদুকোন, কিন্তু তার শৈশবে একটি দুর্ঘটনার পর তার নাম পরিবর্তন করে গুরু দত্ত রাখা হয়, কারণ ধারণা করা হয় এই নামটি কল্যাণকর। তার পিতামাতা মূলত কারওয়ারে বসবাস করতেন কিন্তু পরে স্থান পরিবর্তন করেছিলেন। দত্ত কলকাতার ভবানীপুরে তার শৈশব কাটান। ফলে তিনি বাংলা বলতে পারেন। তার বোন ললিতা লাজমি একজন বিখ্যাত ভারতীয় চিত্রশিল্পী। তার ভাগ্নী কল্পনা লাজমি একজন স্বনামধন্য ভারতীয় চলচ্চিত্র পরিচালক, প্রযোজক ও চিত্রনাট্যকার। "Big B in CNN's top 25 Asian actors list"। হিন্দুস্তান টাইমস। নিউ ইয়র্ক। প্রেস ট্রাস্ট অব ইন্ডিয়া। ৫ মার্চ ২০১০। ১ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "Asian Film Series No.9 GURU DUTT Retorospective"। জাপান ফাউন্ডেশন। ২০০১। ২০ জুন ২০০৯ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "What Guru Dutt & Deepika Padukone have in common?"। রেডিফ.কম। ৩১ ডিসেম্বর ২০০৪। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  নন্দগাঁওকর, সতীশ। "The past master"। দ্য টেলিগ্রাফ। ৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  উইকিমিডিয়া কমন্সে গুরু দত্ত সংক্রান্ত মিডিয়া রয়েছে। ইন্টারনেট মুভি ডেটাবেজে গুরু দত্ত (ইংরেজি)
বীণা সহস্রবুদ্ধে

বীণা সহস্রবুদ্ধে (১৪ সেপ্টেম্বর ১৯৪৮ - ২৯ জুন ২০১৬) হলেন কানপুরের একজন শীর্ষস্থানীয় ভারতীয় কণ্ঠশিল্পী এবং হিন্দুস্তানী শাস্ত্রীয় সংগীতের সুরকার। তিনি মূলত গোয়ালিয়র ঘরানায় গান গাইতেন, তবে তার মধ্যে জয়পুর ঘরানা ও কিরানা ঘরানাও মিশ্রিত ছিল। সহস্রবুদ্ধে খেয়াল ও ভজনের সংগীতশিল্পী হিসাবে পরিচিত ছিলেন। বীণা সহস্রবুদ্ধে একটি সংগীত পরিবারে জন্মগ্রহণ করেছিলেন। তাঁর পিতা শঙ্কর শ্রীপদ বোড়াস ছিলেন কণ্ঠশিল্পী বিষ্ণু দিগম্বর পালুস্করের শিষ্য। তিনি তাঁর প্রাথমিক সংগীত শিক্ষা পিতার অধীনে এবং তার পরে তাঁর ভাই কাশীনাথ শঙ্কর বোড়াসের অধীনে শুরু করেছিলেন। শৈশবে তিনি কত্থক নাচ শিখতেন । সহস্রবুদ্ধের সংগীত শিক্ষকদের মধ্যে ছিলেন বলভন্তরাই ভট্ট, বসন্ত ঠাকুর এবং গজাননরাও যোশী। তিনি কানপুর বিশ্ববিদ্যালয় থেকে কন্ঠ উপস্থাপনা, সংস্কৃত সাহিত্য এবং ইংরেজি সাহিত্যে স্নাতক ডিগ্রি অর্জন করেছিলেন (১৯৬৮)। এরপর এবিজিএমভি মন্ডল থেকে কন্ঠ উপস্থাপনায় স্নাতকোত্তর (সংগীত অলঙ্কার) (১৯৬৯) এবং কানপুর বিশ্ববিদ্যালয় থেকে সংস্কৃত বিষয়ে আরেকটি স্নাতকোত্তর ডিগ্রি অর্জন করেছিলেন (১৯৭৯)। এবিজিএমভি মন্ডল তাঁকে ১৯৮৮ সালে কণ্ঠ সংগীতে ডক্টরেট ডিগ্রি (সংগীত প্রবীণ) প্রদান করেন। এরপর কয়েক বছর তিনি এসএনডিটি পুনে ক্যাম্পাসের সংগীত বিভাগের প্রধান ছিলেন। তিনি সমগ্র ভারতবর্ষ এবং বিশ্বের বিভিন্ন দেশে কণ্ঠশিল্পী হিসেবে পরিবেশন করেছিলেন। তাঁর পিতা শঙ্কর শ্রীপদ বোড়াস ছিলেন ওমকারণাথ ঠাকুর এবং বিনায়করাও পটবর্ধনের সমসাময়িক। তিনি ছিলেন, বিখ্যাত গন্ধর্ব মহাবিদ্যালয়ের প্রতিষ্ঠাতা, বিষ্ণু দিগম্বর পালুস্করের প্রথম দিকের শিক্ষার্থী। মুম্বই থেকে কানপুরে এসে সংগীত ছড়িয়ে দেওয়ার জন্য পালুস্কার বিশেষভাবে বোড়াসকে মনোনীত করেছিলেন। বোড়াস এবং শান্তা ১৯২৬ সালে কানপুরে পাড়ি জমান। সেখানে তাঁরা একটি সংগীত সমাজ প্রতিষ্ঠা করেন এবং শিক্ষার্থীদের সংগীত শিক্ষা দেওয়া শুরু করেন। তাঁরা এই কাজে অন্য শিল্পীদের আমন্ত্রণ জানান এবং সংগীতের প্রচার শুরু করেন। পালুস্করের গীতি ঐতিহ্যটি ছিল মূলত গোয়ালিয়র ঘরানার এবং মেজাজের সঙ্গে গাওয়া গান। কানপুর একটি শিল্প নগরী ছিল, এখানে কোন উল্লেখযোগ্য কোন সাংস্কৃতিক জীবন ছিলনা। বিশেষত শাস্ত্রীয় সংগীত তো ছিলইনা। ততদিন পর্যন্ত উত্তরপ্রদেশের অন্যান্য জায়গা যেমন বেনারস এবং এলাহাবাদ সংগীতে সমৃদ্ধ ছিল। বীণার মা শান্তাও একজন গায়ক ছিলেন এবং কানপুরের স্থানীয় বিদ্যালয়ে সংগীত শেখাতেন। বীণা সংগীতের এমন একটা পরিবেশে বড় হয়ে উঠেছিলেন। বাবার কাছ থেকে প্রশিক্ষণের পাশাপাশি তিনি তাঁর ভাই কাশীনাথের কাছেও প্রশিক্ষণ নিয়েছিলেন। বীণা তাই ২০১২সালের ২রা ডিসেম্বর, তাঁর শেষ সঙ্গীতানুষ্ঠানটি করেছিলেন। তারপরে তাঁর প্রগ্রেসিভ সুপার নিউক্লিয়ার পলসি নামে একটি বিরল অবক্ষয়জনিত স্নায়বিক অবস্থা রোগ ধরা পড়ে, যে অসুখে এক হাজার মানুষের মধ্যে একজন আক্রান্ত হতে পারে। এই রোগের কোন চিকিৎসা নেই। ২০১৬ সালের ২৯ শে জুন, তিনি মারা যান। অল ইন্ডিয়া রেডিও কর্তৃক পরিচালিত ২৫ বছরের কম বয়সী শিল্পীদের মধ্যে জাতীয় প্রতিযোগিতায় কন্ঠ ধ্রুপদী বিভাগে একটি পুরস্কার (১৯৭২) উত্তরপ্রদেশ সংগীত নাটক অকাদেমি পুরস্কার (১৯৯৩) সংগীত নাটক আকাদেমি পুরস্কার (২০১৩) অখিল ভারতীয় গন্ধর্ব মহাবিদ্যালয় মন্ডল (এবিএমএমভি) মরণোত্তর সম্মাননা ডিগ্রি "সংগীত মহামহীপাধ্যায়" (২০১৯) Sai, Veejay। "Veena Sahasrabuddhe (1948-2016) was one of the most authentic Gwalior gayaki exponents"। Scroll.in (ইংরেজি ভাষায়)। সংগ্রহের তারিখ ২০১৯-০৬-০৮।  "आत्मतेजाचे गाणे"। Maharashtra Times (মারাঠি ভাষায়)। ২০১৯-০৪-২৮। ২০১৯-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৬-০৮।  হিন্দু ডট কম ওয়েব্যাক মেশিনে আর্কাইভকৃত ৩০ ডিসেম্বর ২০০৩ তারিখে
১৯২০

উইকিমিডিয়া কমন্সে ১৯২০ সংক্রান্ত মিডিয়া রয়েছে। ১৯২০ গ্রেগরীয় বর্ষপঞ্জির একটি অধিবর্ষ বছর যা বৃহস্পতিবার দিয়ে শুরু হয়েছে। ৪ জুন - প্রথম বিশ্বযুদ্ধশেষে মিত্র ও সহযোগী শক্তির সাথে হাংগেরির ত্রিয়ানোঁ চুক্তি (Traité de Trianon) স্বাক্ষরিত। ১২ জুলাই - কাজী নজরুল ইসলাম ও কমরেড মুজফ্‌ফর আহমদের যুগ্মসম্পাদনায় নবযুগ পত্রিকা প্রকাশিত হয়। ১০ আগস্ট - প্রথম বিশ্বযুদ্ধ শেষে মিত্র ও সহযোগী শক্তির সাথে উসমানীয় সাম্রাজ্যের সেভ্র্‌ চুক্তি (Traité de Sèvres) স্বাক্ষরিত। ফরাসি কমান্ডার মাক্সিম ওয়েগঁ-র নেতৃত্বে ফ্রান্সের একটি সামরিক মিশন পোল্যান্ডের ওয়ারস'র প্রতিরক্ষা গঠনে এবং পরবর্তীতে ফ্রান্সের আরেকটি মিশন পোল্যান্ডের সেনাবাহিনীর পুনর্গঠনে সহায়তা করে। সেপ্টেম্বর - ফ্রান্সের সামরিক বাহিনী প্রধান মার্শাল ফের্দিনঁ ফশ বেলজিয়ামের সামরিক কর্মকর্তাদের সাথে জার্মানির বিরুদ্ধে একটি রক্ষণমূলক সামরিক চুক্তি সম্পাদন করেন। শাহ আহমদ শফী - হেফাজতে ইসলাম বাংলাদেশের প্রতিষ্ঠাতা ও দারুল উলুম হাটহাজারীর আচার্য ১ জানুয়ারি - ধীর আলী মিয়া, বাংলাদেশী যন্ত্রবাদক, সঙ্গীত পরিচালক ও সুরকার। (মৃ. ১৯৮৪) ১৭ মার্চ - শেখ মুজিবুর রহমান‚ বাংলাদেশ প্রতিষ্ঠাতা,রাজনীতিবিদ,বাংলাদেশের প্রথম রাষ্ট্রপতি। (মৃ.১৯৭৫) ২৪ মে - সোমেন চন্দ, মার্ক্সবাদী, বাঙালি সাহিত্যিক। (মৃ. ১৯৪২) ১ সেপ্টেম্বর - রিচার্ড ফার্নসওয়ার্থ, মার্কিন অভিনেতা ও স্টান্ট। (মৃ. ২০০০) ১ অক্টোবর - ওয়াল্টার ম্যাথাউ, মার্কিন অভিনেতা ও কৌতুকাভিনেতা। (মৃ. ২০০০) ৬ অক্টোবর - রে ব্র্যাডবেরি, মার্কিন লেখক ও চিত্রনাট্যকার। (মৃ. ২০১২) ১৭ অক্টোবর - মন্টগামারি ক্লিফট, মার্কিন চলচ্চিত্র, মঞ্চ ও বেতার অভিনেতা। (মৃ. ১৯৬৬) ২০ ডিসেম্বর - শাহ আবরারুল হক হারদুয়ী, ভারতীয় ইসলামি পণ্ডিত ও ধর্ম সংস্কারক। (মৃ. ২০০৫) সুরেন্দ্রমোহন ভট্টাচার্য, বাঙালি সাহিত্যিক, পুরোহিত দর্পণ প্রণেতা। এপ্রিল ২৬ - শ্রীনিবাস রামানুজন ভারতীয় গণিতবিদ। ১৪ জুন - মাক্স ভেবার, জার্মান সমাজবিজ্ঞানী, দার্শনিক ও রাষ্ট্রবিজ্ঞানী। (জ. ১৮৬৪) পদার্থবিদ্যা - চার্লস এডোয়ারড গুইল্লাউম রসায়নবিদ্যা - ওয়ালথার নেরনস্ট মেডিসিন - আগস্ট স্টেনবাগ সাহিত্য - ক্নাট হামসান শান্তি - লেওন ভিক্টর অগাস্ট বুর্জোয়া তারাশঙ্কর রচনাবলী, মিত্র ও ঘোষ পাবলিশার্স কর্তৃক প্রকাশিত, পৃষ্ঠা ৯-১০
১৯৩০

উইকিমিডিয়া কমন্সে ১৯৩০ সংক্রান্ত মিডিয়া রয়েছে। ১৯৩০ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে। ১ জানুয়ারি - আবদুল্লাহ আল মুতী শরফুদ্দিন, বাংলাদেশের প্রখ্যাত শিক্ষাবিদ, বিজ্ঞান লেখক ও বিজ্ঞান কর্মী। ৩০ জানুয়ারি - জিন হ্যাকম্যান, মার্কিন অভিনেতা ও ঔপন্যাসিক। ৮ আগস্ট - বেগম ফজিলাতুন্নেসা, বাংলাদেশের জাতির জনক শেখ মুজিবুর রহমানের স্ত্রী ও বাংলাদেশের বর্তমান প্রধানমন্ত্রী শেখ হাসিনার মাতা। (মৃ. ১৯৭৫)
১৯৩৮

উইকিমিডিয়া কমন্সে ১৯৩৮ সংক্রান্ত মিডিয়া রয়েছে। ১৯৩৮ গ্রেগরীয় বর্ষপঞ্জির একটি সাধারণ বছর যা শনিবার দিয়ে শুরু হয়েছে। ২৫ জুলাই: ১৯৩৮ খ্রীস্টাব্দের এই দিনে ফিলিস্তিনের জনাকীর্ণ বাজারে দুটি পৃথক বোমা বিস্ফোরণে ৬২ জন বেসামরিক ফিলিস্তিনী নিহত ও প্রায় এক'শ জন আহত হয়। ইহুদিবাদী সন্ত্রাসী গোষ্ঠীগুলো ঐ বোমা হামলার সাথে জড়িত ছিল। তাফাজ্জুল হক হবিগঞ্জী, বাংলাদেশি ইসলামি পণ্ডিত ও রাজনীতিবিদ ১০ ফেব্রুয়ারি - আব্দুল জব্বার, বাংলাদেশী সঙ্গীত শিল্পী। (মৃ. ২০১৭) ১৫ জুন - বিদিত লাল দাস, বাংলাদেশী বাউল গায়ক ও সুরকার। ৫ জুলাই - মোহাম্মদ ফরহাদ, বাংলাদেশী রাজনীতিবিদ। ৪ সেপ্টেম্বর - লিওনার্ড ফ্রে, মার্কিন অভিনেতা। (মৃ. ১৯৮৮) ২১ সেপ্টেম্বর - হারুন ইসলামাবাদী, বাংলাদেশি ইসলামি পণ্ডিত ও শিক্ষাবিদ। (মৃ. ২০০৩) ১২ নভেম্বর - বেলাল চৌধুরী, বাংলাদেশী কবি। ৩১ ডিসেম্বর - বাসুদেব দাশগুপ্ত, হাংরি আন্দোলন -এর ম্যাজিক রিয়ালিস্ট গল্পকার ও ঔপন্যাসিক। ১৬ জানুয়ারি- শরৎচন্দ্র চট্টোপাধ্যায় জনপ্রিয় বাঙালি কথাসাহিত্যিক। ২১ এপ্রিল- আল্লামা ইকবালে মৃত্যুবরণ করেন
১৯৪৪

উইকিমিডিয়া কমন্সে ১৯৪৪ সংক্রান্ত মিডিয়া রয়েছে। ১৯৪৪ গ্রেগরীয় বর্ষপঞ্জির একটি অধিবর্ষ যা শনিবার দিয়ে শুরু হয়েছে। ১ জানুয়ারি - আনোয়ারুল কবির তালুকদার, বাংলাদেশি রাজনীতিবিদ, অবসরপ্রাপ্ত মেজর জেনারেল ও সাবেক বিদ্যুৎ প্রতিমন্ত্রী। (মৃ. ২০২০) ১৩ জুন - বান কি মুন, জাতিসংঘের অষ্টম মহাসচিব। ৯ আগস্ট - স্যাম এলিয়ট, মার্কিন অভিনেতা। ১২ আগস্ট - উসমান মনসুরপুরী, জমিয়ত উলামায়ে হিন্দের সর্বভারতীয় সভাপতি। (মৃ. ২০২১) ৩ সেপ্টেম্বর - রামানন্দ চট্টোপাধ্যায়, হাংরি আন্দোলন-এর অন্যতম কবি। ১২ অক্টোবর - কারী আব্দুল গণী, বাংলাদেশি ইসলামি পণ্ডিত ও কারী ২২ অক্টোবর - খুরশিদ আলম, বাংলাদেশি কণ্ঠশিল্পী। ৬ নভেম্বর - আলী যাকের, বাংলাদেশী টেলিভিশন ও মঞ্চ অভিনেতা। (মৃ. ২০২০) ২ ডিসেম্বর – মহিউদ্দিন আহমেদ, বাংলাদেশী প্রকাশক, দি ইউনিভার্সিটি প্রেস লিমিটেডের প্রতিষ্ঠাতা। (মৃ. ২০২১) ২০ জুলাই - মিলড্রেড হ্যারিস, মার্কিন নির্বাক চলচ্চিত্র অভিনেত্রী।
১৯৩৯

উইকিমিডিয়া কমন্সে ১৯৩৯ সংক্রান্ত মিডিয়া রয়েছে। ১৯৩৯ গ্রেগরীয় বর্ষপঞ্জীর একটি সাধারণ বছর যা রবিবার দিয়ে শুরু হয়েছে। ১০ জানুয়ারি - সাল মিনেও, মার্কিন চলচ্চিত্র ও মঞ্চ অভিনেতা ও পরিচালক। (মৃ. ১৯৭৬) ১৫ জানুয়ারি - হোসেন তৌফিক ইমাম, বাংলাদেশি রাজনীতিবিদ, বাংলাদেশের প্রথম মন্ত্রিপরিষদ সচিব। (মৃ. ২০২১) ১৯ জানুয়ারি - ইফফাত আরা, বাংলাদেশি নারী সাহিত্যিক ও উদ্যোক্তা। দ্বিতীয় চিন্তা পত্রিকার সম্পাদক। (মৃ. ২০২১) ২ ফেব্রুয়ারি - ডেল টমাস মর্টেনসেন, নোবেল বিজয়ী মার্কিন অর্থনীতিবিদ। ৪ ফেব্রুয়ারি - এডওয়ার্ড স্যাপির, মার্কিন ভাষাবিজ্ঞানী। ২৯ মার্চ - নভেরা আহমেদ, বাংলাদেশি ভাস্কর। (মৃ. ২০১৫) ১৫ এপ্রিল - এল. কে. সিদ্দিকী, বাংলাদেশি রাজনীতিবিদ। ১ সেপ্টেম্বর - লিলি টমলিন, মার্কিন অভিনেত্রী, কৌতুকাভিনেত্রী, লেখিকা, গায়িকা ও প্রযোজক। ৫ সেপ্টেম্বর - জর্জ লেজনবি, অস্ট্রেলীয় অভিনেতা ও সাবেক মডেল। ২৯ অক্টোবর - মলয় রায়চৌধুরী, পশ্চিমবঙ্গের হাংরি আন্দোলনের স্রষ্টা, বাঙালি কবি, ঔপন্যাসিক, নাট্যকার ও প্রাবন্ধিক। ১০ নভেম্বর - আমজাদ খান চৌধুরী, বাংলাদেশী ব্যবসায়ী, শিল্পোদ্যোক্তা এবং প্রাক্তন সেনা কর্মকর্তা। ১১ ডিসেম্বর - উত্তম দাশ, বাঙালি কবি, প্রবন্ধিক ও ছান্দসিক। ১৫ ডিসেম্বর - সুবিমল বসাক, হাংরি আন্দোলনের অন্যতম গল্পকার ও ঔপন্যাসিক।